kardosdrur/scandi-wiki huggingface dataset:
Engle og Dæmoner (film)

Engle og Dæmoner (Angels and Demons) er en filmatisering af Dan Browns roman Engle og Dæmoner (2000), der havde premiere i Danmark den 13. maj 2009. I filmen medvirker Tom Hanks som Robert Langdon, en rolle han også spillede i Da Vinci Mysteriet, den første filmmatisering af en Brown-roman. Da Vinci Mysteriet-filminstruktøren Ron Howard og manuskriptforfatteren Akiva Goldsman er også med på denne produktion og optagelserne fandt sted i Rom og Sony Pictures Studios i Los Angeles.

Medvirkende

Produktion 

I 2003, tilegnede Sony sig filmrettighederne til Engle og Dæmoner sammen med Da Vinci Mysteriet via en aftale med forfatteren Dan Brown. I maj 2006, fulgte filmudgivelsen af Da Vinci Mysteriet, Sony hyrede manuskriptforfatteren Akiva Goldsman, der skrev filmmatiseringen af Da Vinci Mysteriet, til at bearbejde Engle og Dæmoner. Filmningen skulle originalt være blevet startet i februar 2008 så den kunne være blevet udgivet i december 2008, men pågrund af Writers Guild of America-strejken i 2007 og 2008, blev produktionen skubbet tilbage til den 15. maj 2009.
Optagelserne begyndte den 5. juni, 2008 i Rom. Filmmagerne afsatte tre ugers udendørsoptagelsers filmning på grund af Screen Actors Guild-strejken i 2008 den 30. juni. Resten af filmen bliver skudt i Sony Pictures Studios i Los Angeles, i Californien.

Danske skuespillere 
Den danske skuespiller Thure Lindhardt har rollen som den unge Løjtnant Chartrand i Schweizergarden, hvor hans overordnede spilles af svenskeren Stellan Skarsgaard i filmen. Lindhardt fik faktisk i 2005 den meget store rolle som albinomunken Silas i Da Vinci Mysteriet, men han blev pludselig fyret, fordi Ron Howard mente, at han så for ung ud til rollen. Howard gav rollen til den britiske skuespiller Paul Bettany, men valgte at bruge Lindhardt i den nye film i stedet.

Oprindelig skulle Nikolaj Lie Kaas' figur have været tysker, men da Nikolaj blev castet, blev rollen lavet om til at være dansker. Derfor bander Nikolaj lidt på dansk, når hans figur, Mr. Gray, bliver sur. Hans rolle er væsentlig større end Thures, da det er ham, Robert Langdon er på sporet af.

Referencer

Eksterne henvisninger 
 Officielt website  (Sony)
 

Amerikanske film fra 2009
Dramafilm fra USA
Engelsksprogede film
Film baseret på bøger
Film fra Columbia Pictures
Robert Langdon

Robert Langdon (født 22. juni 1964 i Exeter, New Hampshire) er en fiktiv person, der er hovedpersonen i fem af Dan Browns bestsellerromaner: Da Vinci Mysteriet, Engle og Dæmoner, Det Forsvundne Tegn, Inferno og "Oprindelse". I bøgerne bor han i Boston i Massachusetts. Robert Langdon er amerikansk professor og ekspert i kunst, religiøse symboler og mysterier. Han er forelæser ved Harvard University. I de filmatiserede versioner af Da Vinci Mysteriet (2006), Engle og Dæmoner (2009) og Inferno (2016) bliver Langdon spillet af Tom Hanks.

Eksterne henvisninger 
 Den officielle Robert Langdon webside

Dan Brown
Litterære personer
Tishomingo (Oklahoma)

Tishomingo er en amerikansk by og administrativt centrum i det amerikanske county Johnston County, i staten Oklahoma. I 2000 havde byen et indbyggertal på .

Ekstern henvisning 
 Tishomingos hjemmeside  

Byer i Oklahoma
Tahlequah

Tahlequah er en amerikansk by og administrativt centrum i det amerikanske county Cherokee County, i staten Oklahoma. I 2000 havde byen et indbyggertal på .

Ekstern henvisning 
 Tahlequahs hjemmeside 

Byer i Oklahoma
Poteau

Poteau er en amerikansk by og administrativt centrum for det amerikanske county Le Flore County, i staten Oklahoma. I 2000 havde byen et indbyggertal på .

Ekstern henvisning 
 Poteaus hjemmeside 

Byer i Oklahoma
Muskogee (Oklahoma)

Muskogee er en amerikansk by og administrativt centrum for det amerikanske county Muskogee County, i staten Oklahoma. I 2000 havde byen et indbyggertal på .

Byen Muskogee blev opnåede berømmelse også udenfor Oklahoma, da Merle Haggard i 1969 indspillede sangen "Okie From Muskogee", der hyldede traditionelle amerikanske værdier og kritiserede datidens hippier. Sangen, herunder en liveindspilning fra 1970, opnåede ikonisk status som en "redneck rant" og blev indspillet i flere coverversioner, herunder af hippie-bandet Grateful Dead.

Eksterne henvisninger 

 Muskogees hjemmeside 

Byer i Oklahoma
Miami (Oklahoma)

Miami er en amerikansk by og administrativt centrum i det amerikanske county Ottawa County, i staten Oklahoma. I 2000 havde byen et indbyggertal på .

Ekstern henvisning 
 Miamis hjemmeside 

Byer i Oklahoma
Al-Damun

Al-Damun (Arabisk:الدامون) var en palæstinensisk landsby, beliggende omkring 1,5 kilometer fra Akko, som blev affolket følgende den arabisk-israelske krig i 1948.
I 1945 havde byen en befolkning på 1.310, fortrinsvis muslimske arabere. Landsbyen grænsede op til al-Na'amin floden, som blev brugte som kilde til kunstvanding og drikkevand gennem indstllerede brønde.

Al-Damun havde en grundskole for drenge, som blev grundlagt af tyrkerne i 1886, og en berømt moske.

Arkæologiske steder 
Al-Damun har en khirba (høj) som rummer fundamenterne til en mur, befæstninger og en brønd.

Okkupation og etnisk udrensning 
Landsbyen blev erobret den 16. july 1948 af israelske styrker fra Sheva Brigaden under Operation Dekel.Den blev fuldstændigt ødelagt kort efter besættelsen og dens indbyggere blev etnisk udrenset.

Noter

Eksterne henvisninger 
 Village page on palestineremembered.com 
 Al-Damun, fra Khalil Sakakini Cultural Center 
 Al-Damun , Dr. Moslih Kanaaneh 
 Tour to the village of al-Damun , Saturday, 15.8.09, By Umar Ighbariyyeh, Zochrot 

Landsbyer affolket under den arabisk-israelske krig 1948
Mastodon (band)

Mastodon er et heavy metal-band fra Atlanta. Det blev dannet i 1999, da trommeslager Brann Dailor og rytme-guitarist Bill Kelliher flyttede til Atlanta, hvor de mødte bassist/sanger Troy Sanders og lead-guitarist/sanger Brent Hinds.

Mastodon har opnået mainstream-succes med blandet andet tre studie-albums "Blood Mountain", "Leviathan" og "Crack The Skye" og alle deres fuld-længde studiealbums er blevet godt modtaget af anmeldere. Albummet "Hushed and Grim" fre 2021 er deres første dobbeltalbum.

I 2011 spillede de på Orange Scene på Roskilde Festival og fik gode anmeldelser.

Diskografi 
 Remission (2002)
 Leviathan (2004)
 Blood Mountain (2006)
 Crack The Skye (2009)
 The Hunter (2011)
 Once More 'Round the Sun (2014)
 Emperor of Sand (2017)
 Hushed and Grim (2021)

Referencer

Eksterne henvisninger 

 

Metalgrupper fra USA
Groove metal-grupper
Musikgrupper fra 1999
Cambridge (Massachusetts)

Cambridge er en by med  indbyggere i Boston-området i den amerikanske delstat Massachusetts. Byen ligger vest for Charles River og har sit eget byråd og borgmester.

Cambridge er først og fremmest kendt for sine højere læreanstalter: Massachusetts Institute of Technology og Harvard University, to af de mest kendte og højest rangerende universiteter i USA, ligger begge i Cambridge.

Referencer

Eksterne henvisninger
Colorado Springs

Colorado Springs er en by i den sydlige del af delstaten Colorado i USA.

Colorado Springs ligger ved Fountain Creek, 105 km syd for Colorado State Capitol i Denver, nær ved en af de mest berømte amerikanske bjergtoppe, Pikes Peak, på østsiden af Rocky Mountains.

I 2015 havde Colorado Springs anslået 456.568 indbyggere, hvilket gør den til den næststørste by i Colorado og den 42. største i USA. Byen har eget bystyre og er hovedby i El Paso County.

Byens samlede areal omfatter 505  km², hvoraf 504 km² er land og 1,0 km² er vand. Byen ligger 1,6 km over havets overflade, men nogle områder af byen er betydeligt højere og lavere.

Noter

Eksterne henvisninger 

Byer i Colorado
Armi Kuusela

Armi Kuusela (født 20. august 1934 i Muhos) er en tidligere skønhedsdronning, og vinder af Miss Universe 1952. 

Hun vandt konkurrencen Suomen Neito 24. maj 1952, og vandt en rejse til USA, for at deltage i det første Miss Universe i Californien. Efter at have vundet konkurrencen var hun med i filmen Maailman kaunein tyttö (verdens smukkeste pige). 

Selvom præmien for at vinde Miss Universe var en kontrakt med Universal Studios, valgte hun ikke at tage imod tilbuddet. Måske fordi de foreslog, at hun skulle gifte sig med Tony Curtis for nemmere at få en arbejdstilladelse.

Armi Kuusela valgte i stedet i 1953 at gifte sig med den filipinske forretningsmand Virgilio Hilario. Hun bosatte sig på Filippinerne med ægtemanden, men efter dennes død i 1975 giftede hun sig igen i 1978, denne gang med den amerikanske diplomat Albert Williams. Parret bor i dag  (pr. 2011) i San Diego i Californien, hvor Kuusela er beskæftiget med velgørenhedsarbejde og en tilknytning til kræftforskningscentret på Sanford-Burnham Medical Research Institute.

Noter 

Deltagere i Miss Universe
Personer fra Finland
Social software

Social software understøtter vha. digitale medier interaktion mellem mennesker, uanset om det er i direkte dialog eller indirekte påvirkning igennem adfærd.

For en liste over social software-produkter og -services, se :Kategori:Social software (og dens ønskeliste).
Pecha kucha

er et præsentationsformat hvor særligt kreative projekter og ideer kan vises på en nem og uformel måde. Formatet var oprindeligt udformet af Astrid Klein og Mark Dytham fra Klein-Dytham Architecture (KDa) i Tokyo i 2003 som et forum hvor unge designere kan mødes, netværke og fremvise deres arbejde for offentligheden. Formatet har siden spredt sig viralt til mange storbyer verden over.

Navnet Pecha Kucha stammer fra den japanske term for lyden af konversation (småsnak eller'chit-chat').

Pecha Kucha går kort fortalt ud på at et antal deltagere hver viser 20 elementer, hvor de bruger præcis 20 sekunder per element.
I alt en præsentationstid på 6 minutter og 40 sekunder pr. person.

Et element kan være et billede, et lydklip, en performance, et spoken word ect. Rammen er altså 20 elementer x 20 sekunder.
Indholdet varierer frit. Det kan være alt inden for kunst, kultur, film, dans, musik, design, arkitektur, etc.

Pecha Kucha Night Copenhagen arrangeres i samarbejde med Dansk Arkitektur Center (DAC).

Hver Pecha Kucha aften har typisk mellem 10 og 15 oplægsholdere, og holdes ca. en gang hver måned. Oplægsholderne (og størstedelen af publikum) kommer typisk fra design, arkitektur, fotografi, kunst og andre kreative miljøer, men inkluderer også akademikere og folk fra forretningsverdenen.

Eksterne henvisninger 
 Pecha-Kucha.org 
 Pecha Kucha i Danmark

Referencer 

Japanske vendinger
Bagværk

Bagværk er resultatet af en proces hvori en række spiselige ingredienser - typisk vil mel, æg og væde indgå – blandes til en dej og bages i en ovn eller lignende. Udkommet kan fx være brød eller kage. Bagværk kan også rekvireres i de fleste velassorterede bagerier og i visse supermarkeder.

Se også
Miss Universe 1953

Miss Universe 1953 var den anden Miss Universe konkurrence. Den blev afholdt 17. juli i Californien, USA. 26 deltagere fra 24 lande deltog i konkurrencen. Miss Frankrig, den 18-årge Christiane Martel, vandt konkurrencen. Hun blev kronet af den amerikanske skuespiller Julie Adams.

Resultat 
 Miss Universe 1953: , Christiane Martel
 Andenplads: , Myrna Rae Hansen
 Tredjeplads: , Kinuko Ito
 Fjerdeplads:  Mexico, Ana Bertha Lepe Jimémez
 Semifinalister:
 , Lore Felger
  Canada, Thelma Elizabeth Brewis
 , Jytte Olsen
 , Christel Schaack
 , Rita Stazzi
 , Synnøve Guldbrandsen
  Panama, Emita Arosemena Zubieta
  Peru, Mary Ann Sarmiento
  Sydafrika, Ingrid Rita Mills
 , Ayten Akyol
 , Ada Alicia Ibáñez Amengual

1953
Cand.scient.adm.

Cand.scient.adm. (latin: candidatus/candidata scientiarum administrationis, "kandidat i administrationsvidenskab") er en embedseksamen i Forvaltning/Politik & Administration, også kaldet offentlig forvaltning/politologi. Uddannelsen, der er normeret til at vare fem år, findes på Institut for Statskundskab ved Aalborg Universitet og Institut for Samfundsvidenskab og Erhverv ved Roskilde Universitet. Den engelske betegnelse for uddannelsen er Master of Science in Public Administration.

Uddannelsens indhold 
Forvaltning/Politik og Administration dækker over kerneområderne politologi, makro- og mikroøkonomi, sociologi og organisationsteori indenfor og omkring den offentlige forvaltning. Forvaltningsret, forfatningsret og politisk teori samt idéhistorie er også et kernefag. Dertil kommer betydelig vægt på fagene samfundsvidenskabelig metode (såsom kvalitativ og kvantitativ statistik) og videnskabsteori som på uddannelsens sidste to år kombineres med forskellige valgfag som policyanalyse, evalueringsteori og anvendelse, international politik, juridisk sagsbehandling, udgiftspolitik og offentlig budgetlægning m.m.

Beskæftigelse for scient.adm.'ere 
Cand.scient.adm.'ere bliver ansat i centraladministrationen, regioner og kommuner, interesseorganisationer og det private erhvervsliv. Dette med en fordeling på ca. én tredjedel til staten, én tredjedel til kommuner samt regioner og én tredjedel til det private erhvervsliv. 

Ledigheden for cand.scient.adm.'ere lå i oktober 2007 på 1,3 procent. Cand.scient.adm.'eres ledighedsprocent var således til blandt de laveste indenfor det samfundsvidenskabelige område kun undergået af de klassiske juridiske (cand.jur.) og nationaløkonomiske uddannelser (cand.oecon. og cand.polit.). Cand.scient.pol. havde nogenlunde samme ledighedsprocent som cand.scient.adm.

Referencer 

Videregående uddannelser i Danmark
Kandidatgrader
Kandidater
Flo Rida

Tramar Dillard eller bedre kendt som Flo Rida (født den 16. december 1979) er en amerikansk rapper, som har lavet numre med mange kendte kunstnere blandt andet akon, Will.i.am , Timberland, Rick Ross og flere. 

Han er født i Miami, Florida men vokset op i Carol City. Som teenager var han med i en lokal rapgruppe som hed 2 Live Crew. Senere var han med i populære rap mixtapes fks. We the Best af DJ Khaled fra 2006. hans single "Low" med T-Pain var nummer 1 i 10 uger på Boogie listen.

Diskografi 
Albums

Eksterne henvisninger 

 
 
 

 
Personer fra Miami
Rappere fra USA
Deltagere ved Eurovision Song Contest 2021
San Marinos Eurovision Song Contest-deltagere
If All Goes Wrong

If All Goes Wrong er en 105-minutter lang dokumentarfilm om Smashing Pumpkins, der beskriver bandets koncerter på The Orange Peel i Asheville, USA og The Fillmore i San Francisco, USA i sommeren 2007. Den blev vist på Ghent Film Festival i oktober 2008. 

Dokumentarfilmen dækker Smashing Pumpkins' frontfigur Billy Corgans forsøg på at skrive og spille ny musik ved de 9 koncerter i træk i Asheville og de 12 koncerter i træk i San Francisco, samt genoptagelsen af bandet med nye medlemmer. Meget af dokumentarfilmen handler om kampen om at forblive kunstnerisk og kommercielt relevant inden for musikbranchen. 

Dokumentarfilmen blev udgivet som del af en dobbelt-dvd. Den første skive indeholder dokumentarfilmen, samt Voices of the Ghost Children – et segment omkring bandets fans – og et interview med Pete Townshend, der er guitarist i The Who. Den anden skive har fået titlen The Fillmore Residency og indeholder 14 sange og næsten to timers musik indspillet live i The Fillmore Auditorium i San Francisco, USA. Som bonustracks til denne skive hører også fem sange indspillet ude på gulvet. 

I Canada har If All Goes Wrong opnået platin med flere end 10.000 solgte eksemplarer.

Indhold

DVD 1 – If All Goes Wrong 

 If All Goes Wrong (dokumentarfilm)
 Voices of the Ghost Children (interview med Smashing Pumpkins-fans)
 Interview med guitaristen fra The Who, Pete Townshend

DVD 2 – The Fillmore Residency 

 The Rose March
 Peace + Love
 99 Floors
 Superchrist
 Lucky 13
 Starla
 Death from Above
 The Crying Tree of Mercury
 Winterlong
 Heavy Metal Machine
 Untitled
 No Surrender
 Gossamer
 Zeitgeist

Bonus tracks:

 99 Floors
 Peace + Love
 No Surrender
 Mama
 Promise Me

Alle sangene er skrevet af Billy Corgan.

Bandet 

 Billy Corgan (vokal, guitar)
 Jimmy Chamberlin (trommer)
 Jeff Schroeder (guitar)
 Ginger Reyes (bas)
 Lisa Harriton (keyboard)

Eksterne henvisninger 

 Dokumentarfilmens officielle website 
 Smashing Pumpkins' officielle website 

Smashing Pumpkins-album
Adelsdorf

Adelsdorf er en kommune i Landkreis Erlangen-Höchstadt i Regierungsbezirk Mittelfranken i den tyske delstat Bayern.

Geografi 

Adelsdorf ligger i Industrieregion Mittelfranken.

Nabokommuner er (med uret fra nord):
Höchstadt an der Aisch, Hallerndorf, Heroldsbach, Hemhofen, Röttenbach, Heßdorf, Gremsdorf

Inddeling 
Ud over hovedbyen Adelsdorf er der følgende landsbyer og bebyggelser i kommunen:
Aurachtal

Aurachtal  er en kommune i Landkreis Erlangen-Höchstadt i Regierungsbezirk Mittelfranken i den tyske delstat Bayern. Den er administrationsby for Verwaltungsgemeinschaft Aurachtal.

Geografi 
Kommunen ligger i dalen til floden Aurach vest for Herzogenaurach.
Nabokommuner er (med uret fra nord):
Weisendorf, Herzogenaurach, Emskirchen, Oberreichenbach

Historie 

Kommunen Aurachtal blev dannet i 1978 ved en sammenlægning af de tidligere selvstændige kommuner Münchaurach, Falkendorf, Neundorf og Unterreichenbach.

Benediktinerklosterrt Münchaurach blev indviet i 1128 af biskop Otto von Bamberg (1102 – 1139) og i 1528overtaget af markgreveerne fra Brandenburg-Bayreuth.
Bubenreuth

Bubenreuth er en kommune i Landkreis Erlangen-Höchstadt i Regierungsbezirk Mittelfranken i den tyske delstat Bayern. Den regnes for centrum for de frankiske Strengeinstrumentmagere.

Geografi 
Nabokommuner er (med uret fra nord):
Baiersdorf, Langensendelbach, Marloffstein, Erlangen, Möhrendorf
Juan Ponce de León

Juan Ponce de León (født ca. 1460 i Santervás de Campos nær Valladolid, Spanien, død 1521 på Cuba) var en spansk opdagelsesrejsende, conquistador og Puerto Ricos første og femte guvernør. Han var sandsynligvis også den første europæer,  efter vikingerne, som besøgte USA's nuværende fastland. Det skete i 1513 i forbindelse med hans jagt på ungdommens kilde.

Flere steder er senere blevet opkaldt efter Ponce de León, blandt andet byen Ponce i Puerto Rico, Ponce de Leon i Florida og bugten Ponce de Leon Bay i Florida.

Eksterne henvisninger 

 

Opdagelsesrejsende fra Spanien
Puerto Ricos guvernører
Koloniseringen af Amerika
Buckenhof

Buckenhof er en kommune i Landkreis Erlangen-Höchstadt i Regierungsbezirk Mittelfranken i den tyske delstat Bayern. Den er en del af Verwaltungsgemeinschaft Uttenreuth.

Geografi 
Nabokommuner er (med uret fra nord):
Spardorf, Uttenreuth, Erlangen

Buckenhof ligger øst for Erlangen og nord for Sebalder Reichswald (del af Nürnberger Reichswald). Kommunen er oplandskommune til Erlangen, og en del af Metropolregion Nürnberg, en af 11 metropolregioner i Tyskland. Kommunen ligger i dalen til floden Schwabach.
Kolonien Virginia

Kolonien Virginia (engelsk: Colony and Dominion of Virginia) var den engelske koloni i Nordamerika som eksisterede en kort tid i det 16. århundrede og kontinuerlig fra 1607 frem til den amerikanske revolution. Kolonien blev Commonwealth of Virginia i 1776.

Navnet "Virginia" er den ældste betegnelse for engelske landområder i Nordamerika. I begyndelsen dækkede begrebet hele kysten af Nordamerika som indledningsvis blev påkrævet af Frankrig, fra den 34. breddegrad (nær Cape Fear) nord til den 48. breddegrad og inkluderede dermed hele kystlinjen i Acadia og en stor del af indlandet i Canada.

Selv om Frans 1. af Frankrig havde ældre krav på dette land gennem Giovanni da Verrazano og det skulle blive kaldt Francesca, valgte franskmændene at bosætte landene som blev set af John Cabot.

Den første bosætning var på Roanoke Island, selv om dens navn var Virginia. En kontrakt for bosætning på kysten blev oprindelig givet til London Company og Plymouth Company (de to grene af Virginia Company) i 1606. De første bosætninger i henhold til denne kontrakt var Jamestown-bosætningen i 1607 og Popham-kolonien.

Af de to var det kun Jamestown-bosætningen som slog rod. I 1609, da Plymouth Company opgav sin bosætning, blev Virginia-kontrakten justeret til at inkludere territoriet nord for den 34. og syd for den 39. breddegrad, med den oprindelige kysttildeling udvidet til "fra hav til hav". I 1620 blev delen af Virginia nord for den 34. breddegrad kendt som New England.

Efterfølgende kontrakter for Maryland-kolonien i 1632 og Carolina-kolonien i 1665 reducerede Virginia-kolonien yderligere til kystgrænserne den holdt til den amerikanske revolution.

Frem til 1763 var kolonien begrænset til vest for Appalachian-bjergene som grovt set markerede grænsen med Ny Frankrig. Det britiske territoriums udvidelse til Mississippi-floden efter 1763 resulterede i udvidede krav blandt mange af de oprindelige kystkolonier. Baseret på "hav til hav"-kontrakten fra 1609, lagde Virginia krav på hele det nye land vest for Appalachiene og nord for den 36. breddegrad. Dette inkluderede dagens West Virginia og Kentucky, i tillæg til landet i Nordvest Territoriet. Størstedelen af dette land blev også påkrævet af andre kystkolonier. Virginia organiserede Illinois-amtet i 1779 for at administrere Nordvestterritoriet i 1784. Kentucky var et amt i Virginia til det blev separeret og indlemmet som stat i 1792. West Virginia blev udskilt i 1861.

Karl 2. af England gav Virginia titlen "Old Dominion" (gamle området) i taknemlighed for Virginias loyalitet til kronen under den engelske borgerkrig. Virginia bruger fortsat "Old Dominion" som sit kaldenavn på staten.

Eksternt link 
 Library of Congress: Fremvæksten af Virginia-kolonien, 1610-1630 – på engelsk

Forhenværende nordamerikanske lande
Forhenværende britiske kolonier
Etableret i 1607
Ophørt i 1776
USA's historie
Virginias historie
Dobbeltplanet

Dobbeltplanet er en uformel betegnelse for et planetsystem, en måne er så stor i forhold til den planet, den kredser om, at den kan opfattes som en planet i sig selv. Der findes ingen fast definition for dobbeltplaneter, men ifølge en af de mest udbredte befinder tyngdepunktet mellem de to planetlegemer sig over overfladen på dem begge. En mere formel betegnelse vil være binært system, som dog også omfatter dobbeltstjerner m.v.

Definition af dobbeltplanet 
Tidligere har der været debat om, hvordan man mere præcist kunne skelne mellem et dobbeltplanetsytem og et planet-satellitsystem; i de fleste tilfælde er satellittens masse så lille i forhold til den planet, den kredser om, at definitionen ikke giver problemer; med undtagelse af de to systemer Jorden-Månen og Pluto-Charon har alle satellitter i Solsystemet en masse, der er mindre end 0.00025 gange dens planets masse. Forholdet mellem Månen og Jorden er imidlertid 0.01230, og mellem Charon og Pluto 0.147.
 
En almindeligt accepteret skillelinje mellem de to typer systemer er baseret på positionen på centrum af de to legemers samlede masse, dvs. deres barycenter. Hvis det ikke befinder sig under overfladen på den ene af de to legemer, kan man betegne systemet som en dobbeltplanet; det betyder, at de to legemer begge kredser om et punkt i rummet mellem dem. Ifølge denne definition er Pluto-Charon  dobbelt(dværg)planeter, mens Jorden og Månen ikke er det.

Planeter
Solsystemet
Simon Troelsgaard

Simon Troelsgaard (født 19. august 1988 i Skive), er en dansk guitarist. Han var medlem af gruppen Dúné fra 2001 og til han forlod bandet i 2011, hvor han medvirkede på Dúnés to første studio albums. Simon var med sine 202 cm. også det højeste medlem af bandet og ses som regel med en Fender Stratocaster eller sin Gibson Les Paul.

Troelsgaard gik på Skivehus Skole 1994-2003 og i 9. klasse på Mellerup Musikefterskole 2003-2004 sammen med Matt Kolstrup. Han tog sin ungdomsuddannelse på Skive Gymnasium og HF, og blev sproglig student i 2007.

Tiden efter Dúné 
Troelsgaard benyttes som liveguitarist af flere kunstnere som eksempelvis Jokeren, Peter Viskinde og Bryan Rice. Simon Troelsgaard er uddannet på Det Jyske Musikkonservatorium i Aarhus. I dag er Simon tilknyttet musikundervisning.dk som musikunderviser i Guitar, sammenspil og bandoktor. 

I 2019 startede Simon som musiklærer på Klank Efterskole

Referencer

Eksterne henvisningner 
 

Studenter fra Skive Gymnasium og HF
Personer fra Skive
Guitarister fra Danmark
Tidligere medlemmer af bandet Dúné